gu en en en en en en it de en es en en en en en en en en en en en en fr en gu en en en en en en gu gu gu gu gu gu gu gu gu gu en en en sv fr de de fr en en en en ru en en en en en en gu gu gu en en en en gu gu gu gu en he en en
વિકાસ ગાંડો થયો છે કે વિરોધપક્ષ | Gujarat Election 2017 - InstaNews 24x7 - Latest News, Breaking News India
Get all the Daily Latest Gujarati News , News Headlines & Breaking News from India in Gujarati brought to you by InstaNews 24x7 No.1 Gujarati News Portal (ગુજરાતી સમાચાર).
font size decrease font size increase font size
Be the first to comment!
ગુજરાત ચૂંટણી 2017 સત્તાપક્ષ અને વિરોધપક્ષ માટે અણી-ટણીનો સવાલ બની ગયો છે. સત્તાપક્ષ માટે તેના વિકાસ મોડેલને સાબિત કરવાની અણી છે. તો વિરોધપક્ષ ખાસ કરીને કોંગ્રેસ માટે તેને ખોટું સાબિત કરવાની ટણી છે. આ બેયની વચ્ચે પ્રજાની હાલત વધારે કફોડી કરી છે પેલા રોકડિયા ત્રિપુટીએ. પરંતુ આજે વાત અહીંયા ત્રિપુટીની નહીં પણ સત્તાપક્ષના વિકાસ મોડેલ અને વિરોધપક્ષના અંધ વિરોધની કરવાની છે.
ગુજરાતનો વિકાસ છેલ્લાં 30 વર્ષમાં ઉડીને આંખે વળગે તેવો થયો છે. એ વાતમાં બે મત નથી. આ 30 વર્ષમાંથી 22 વર્ષ શાસન ભાજપનું રહ્યું છે. 8 વર્ષનો સમયગાળો કોંગ્રેસ શાસનનો રહ્યો છે, જેમાં ખાસ કરીને ખેતી અને રિયલ એસ્ટેટના ક્ષેત્રે પ્રગતિ જોવા મળી હતી. પરંતુ ચૂંટણી ટાણે કોંગ્રેસ જે પ્રકારે આંધળે બૈરું કૂટતાં હોય તેમ ગુજરાતની કામગીરીને કૂટી રહી છે.
ગુજરાતની પ્રજા ખંતીલી છે, વેપાર-ઉદ્યોગ ખાતે જ્યાં સુધી વાત છે કે સામા પ્રવાહે તરીને પણ કામ કરી જાણે છે. એમાંય જો ઉદ્યોગ-વેપારને સહયોગ કરતી સરકાર મળે તો દોડવું હતું ને ઢાળ મળ્યો તેવી સ્થિતિ સર્જાય છે. જે સ્થિતિ ભાજપે ઉભી કરી હતી. તેના લીધે રોજગારથી લઇને અન્ય પાસાઓ પણ ગુજરાતના ખીલી ઉઠ્યા છે.
કોંગ્રેસ અને રાહુલ ગાંધીએ ગુજરાતના વિકાસને વખોડવા માટે ખૂબ મહેનત કરવાની જરૂર હતી, જે કર્યા વગર જ ગુજરાતના વિકાસને ગાળો ભાંડવાનું જોખમ ચૂંટણીમાં ભારે પડવાનું છે. કેટલાંક મુદ્દાઓ અહીંયા રજૂ કરીએ તો ગુજરાત વિશ્વ અને દેશમાં મીઠું પકવવામાં નંબર વન છે એવી જ રીતે અન્ય કેટલાંક પાસાઓની જો વાત કરીએ તો કેમિકલ અને ફાર્મા તેમજ ઓટો એન્સિલરી નોંઘનીય ઉદ્યોગ રહ્યા છે. જ્યારે સુરત ડાયમંડ ક્ષેત્રે વિશ્વમાં નામના મેળવી ચૂક્યું છે. આ ઉપરાંત એગ્રીકલ્ચર ક્ષેત્રે જીરાથી માંડીને આધુનિક ખેતીના મામલે ગુજરાતે સિદ્ધિઓ હાંસલ કરી છે જે ભારતમાં જ નહીં પરંતુ વૈશ્વિક કક્ષાએ સ્વીકારવામાં આવી છે.
ગુજરાતમાં બંગાળ, મધ્યપ્રદેશ, ઉત્તરપ્રદેશ, ઝારખંડ અને બિહાર જેવા રાજ્યોમાંથી દર વર્ષે સરેરાશ 10થી 20 લાખ લોકો ગુજરાતમાં રોજગારી મેળવવા આવી રહ્યા છે. જેમાંથી અંદાજે 40 ટકા પ્રજા તો ગુજરાતમાં જ વસી રહી છે. ત્યારે ગુજરાતમાં બેરોજગારી વકરી ગઇ છે એવું રાહુલ ગાંધી કઇ રીતે બોલે છે તે વિચારવું રહ્યું. જો ગુજરાતમાં રોજગારીની સમસ્યા છે તો આટલા બધા રાજ્યોમાંથી કેમ પ્રજા અહીં આવે છે એટલું જ નહીં આવીને વસી પણ જાય છે કેમ ભાઇ અહીંયા તમે કહો છો એવો તો આ કોઇને અનુભવ થયો નહીં.
રાહુલ ગાંધીએ ગુજરાત ચૂંટણીમાં સરકારને ઘેરવા માટે દરેક પ્રકારના પ્રયત્નો કરી રહ્યા છે. તેમનું ગ્રાઉન્ડ વર્ક કરવાનું આયોજન સક્ષમ વિરોધપક્ષ તરીકે સરાહનીય છે પરંતુ ખોટાં વિધાનો અને માહિતી ઉપર ગુજરાતને ફરીને રાષ્ટ્રીય કક્ષાએ અને વૈશ્વિક કક્ષાએ વખોડવાનું બંધ કરવું જોઇએ, જે તેમના હિતમાં પણ નથી અને ગુજરાતના હિતમાં પણ નથી.
ખાલી રાહુલ ગાંધી અને કોંગ્રેસના ગઢ ગણાતાં અમેઠીની વાત કરીએ તો ત્યાંથી પણ 12 લાખ જેટલાં લોકો ગુજરાતમાં કામ મેળવવા આવ્યા છે. ગુજરાતની રોજગારીની ચિંતા કરવાને બદલે પહેલાં તો પોતાના ગઢની સ્થિતિને સુધારવા ઉપર ધ્યાન આપે તે વધારે જરૂરી છે. વેપાર અને કરવેરાની સમજ નથી પડતી તો એમાં ભાષણ ન આપવું જોઇએ, એવું રાહુલના સલાહકારોએ સમજવું જોઇએ. કારણ કે ભારતમાં વેપાર અને કરવેરા આયોજનની સમજ સૌથી વધારે જ્ઞાન ગુજરાતીઓ પાસે જ છે.
ગબ્બરસિંહ ટેક્સની વાત કરી છે ત્યારે સમજવું જોઇએ કે કોંગ્રેસના સભ્યો પણ કમિટીમાં હતા અને તેમણે મંજૂરી આપી ત્યારે જ જીએસટી પાસ થયું છે. ચલો ત્યારે તમે દબાણમાં આવી ગયા પણ પછી જીએસટી ફાયદાઓના આંકડા જોઇએ પછી જીએસટીને કોસવું જોઇએ. ગુજરાતના વેપારીઓ તો જીએસટીને પણ પચાવી લીધો છે તેમાંથી પણ પોતના નફાના ગણિતને સેટ કરી લીધા છે, થોડાં અપડેટ થાઓ બાબા અને તેમના સલાહકારો.
એવું કહેવાય છે કે તમારી આસપાસના 5 વ્યક્તિના આઇક્યુ અને અનુભવોના આધારે જ તમે વિચારતાં હોવ છો. જો આ સાચું હોય તો રાહુલ ગાંધીના આસપાસના લોકો તેમની જનરેશનના તો નથી જ તેમજ જે સિનિયર નેતાઓ તેમની સાથે જોવા મળે છે તેઓ સંગઠન ખાતે જે-તે સમય ખાંટુ હતા પરંતુ પછી બાબાને સંભાળવાનું જ કામ કરી રહ્યા છે તેથી તેમનો આઇક્યુ રાહુલના ભાષણમાં વર્તાય છે. આ છાપાંઓનો નહીં પણ આ ઇન્ટરનેટ યુગ છે જેની સાથે તાલ મિલાવવાનું કામ કરે તેવા લોકોને આસપાસમાં રાખશે તો રાહુલને ફાયદો થશે.
બાકી ગુજરાત જાણે છે કે કોંગ્રેસના શાસનમાં લતીફ પેદા થશે અને ધારો કે મોદીના શાસના અદાણી પેદા થશે તો બેમાંથી કોણ સારું?
Like this? Tweet it to your followers!
Latest from InstaNews 24x7
PUBGની લતથી ફિટનેસ ટ્રેનર થયો પાગલ, હોસ્પિટલમાં દાખલ; દેશમાં પ્રતિબંધ મૂકવાની કરી માગણી!
ચાઈનીઝ તુક્કલ ઓનલાઈન મગાવનારા 3 લોકોની ધરપકડ
PUBGની લતથી ફિટનેસ ટ્રેનર થયો પાગલ, હોસ્પિટલમાં દાખલ; દેશમાં પ્રતિબંધ મૂકવાની કરી માગણી!
Make sure you enter all the required information, indicated by an asterisk (*). HTML code is not allowed.
Message * enter your message here... Name * Email * Website URL
ઘોઘા-દહેજ ફેરી સર્વિસ સમગ્ર દેશને સ્‍પર્શનારો પ્રોજેક્‍ટ છેઃ વિકાસના નવા દ્વાર ખુલશેઃ રોડ પર ટ્રાફિક સમસ્‍યા હલ થશેઃ લોકોનો સમય બચશેઃ પેટ્રોલ-ડીઝલનો ખર્ચ બચશેઃ વડાપ્રધાન નરેન્‍દ્રભાઇ મોદી
જમ્મુ-કાશ્મીર વિધાનસભામાં વિપક્ષ અને રાજ્યપાલ દ્વારા રાષ્ટ્રગીતનું અપમાન
પાક. નેતા ઇમરાન ખાને ટ્વીટર પર શશિકલાને દિવંગત નેતા ગણાવતા વિવાદ
ગૂગલ પર ભિખારી તરીકે જોવા મળે છે પાક. PM, ગૂગલ સીઇઓને સમન્સ મોકલાવશે
Top | + | - | reset | RTL | LTR
Copyright © InstaNews 24x7 | 2019 All rights reserved. Custom Design by Youjoomla.com
Articles  Home  Gujarat  --Ahmedabad  --Surat  --Vadodara  --Rajkot  --More  World  Business  --Budget 2018  ---Budget News  ---Budget Expectations  Entertainment  Sports  Politics  Technology  National  Articles  --Youth